hotchpotch/miracl-hf-unified huggingface dataset:
सिंजार
सिंजार () पश्चिमोत्तरी इराक़ के नीनवा प्रान्त का एक शहर है। यह सीरिया की सरहद के बहुत पास स्थित है। सिंजार में अधिकतर यज़ीदी लोग रहते हैं, हालांकि कुछ कुर्द, अरब और असीरियाई लोग भी हैं। इस शहर के आसपास के क्षेत्र को 'सिंजार मैदान' बुलाया जाता है और यहाँ के नज़दीक स्थित पहाड़ों को भी 'सिंजार पहाड़', या अरबी भाषा में 'जबल सिंजार', कहा जाता है। आधुनिक काल में सिंजार का इलाक़ा ही यज़ीदी समुदाय का प्रमुख केंद्र है।
सिंजार के मैदान में मानवी बस्तियाँ ६,००० वर्षों से चल रही है। यह क्षेत्र कभी उबैद संस्कृति () के उत्तरी हिस्से का भाग हुआ करता था। सरहद के पार सीरिया में तेल हमूकार () नामक पुरातत्व-स्थल में बहुत सी संस्कृतियों के अवशेष मिले हैं, जिनमें से कुछ (जैसे कि 'हसूना') ९,००० साल पुराने हैं। यहाँ २०० से ज़्यादा बस्तियों व पड़ावों के निशान हैं।
हरीलाल गान्धी
हरीलाल गान्धी का जन्म 1888 को महात्मा गान्धी के पहले पुत्र के रूप मे हुआ, हरिलाल उच्च शिक्षा के लिए इंग्लैंड जाना चाहते थे और वकालत करना चाहते थे, परन्तु बापू का मानना था की, पश्चिमी शिक्षा के द्वारा भारत में ब्रिटिश प्रशासन का विरोध करना सही नहीं होगा, विरोध स्वरुप हरिलाल ने 1911 में अपने पारिवारिक रिश्ते तोड़ दिए.
हरिलाल ने इस्लाम धर्म अपना लिया, परन्तु कुछ समय पश्चात् पुनः हिन्दू धर्म अपना लिया। हालाँकि इस वाकये से बापू को कोई दुःख नहीं हुआ क्योंकि उनकी ऐसी मान्यता थी की सभी धर्म सम्माननीय है, और हमे उनका आदर करना चहिये.
हरिलाल ने गुलाब गाँधी से विवाह रचाया. उनकी पांच संताने हुयी, जिनमे से दो संतानों की कम उम्र में ही मृत्यु हो गयी।
हरिलाल अपने पिता के अंतिम संस्कार में बहुत ही ख़राब हालत में, संभवतया नशे में चूर होकर पहुंचे।
अपनी ज़िन्दगी के आखरी वक्त के दौरान वे प्रायः नशे में ही चूर रहे, अंततः उनकी मृत्यु 18जून 1948को मुंबई में हुई.
यज़ीदी
यज़ीदी या येज़ीदी () कुर्दी लोगों का एक उपसमुदाय है जिनका अपना अलग यज़ीदी धर्म है। इस धर्म में वह पारसी धर्म के बहुत से तत्व, इस्लामी सूफ़ी मान्यताओं और कुछ ईसाई विश्वासों के मिश्रण को मानते हैं। इस धर्म की शुरुआत १२वीं सदी ईसवी में शेख़ अदी इब्न मुसाफ़िर ने की और इसके अनुसार ईश्वर ने दुनिया का सृजन करने के बाद इसके देख-रेख सात फरिश्तों के सुपुर्द करी जिनमें से प्रमुख को 'मेलेक ताऊस', यानि 'मोर (पक्षी) फ़रिश्ता' है। अधिकतर यज़ीदी लोग पश्चिमोत्तरी इराक़ के नीनवा प्रान्त में बसते हैं, विशेषकर इसके सिंजार क्षेत्र में। इसके अलावा यज़ीदी समुदाय दक्षिणी कॉकस, आर्मेनिया, तुर्की और सीरिया में भी मिलते हैं।
यजीदी इराक, सीरिया, जर्मनी, आर्मेनिया, रूस के निवासी हैं। ये 'यजीदी', मुसलिम नहीं हैं, ईसाई भी नहीं हैं। पारसी धर्म माननेवाले भी नहीं। इनका स्वयं का एक 'यजीदी पंथ' है। परन्तु यह पन्थ हिंदू धर्म के एकदम नजदीक लगता है। अनेक शोधार्थियों ने इस 'यजीदी' पंथ को पश्चिम एशिया में हिंदुओं का एक 'खोया हुआ पंथ' कहा है। यजीदियों की निश्चित जनसंख्या के बारे में भिन्न-भिन्न मत हैं। अनेक लोगों के अनुसार इस पंथ के लोगों की संख्या 15 लाख है। इस पंथ को माननेवाले लोग प्रमुखता से इराक और सीरिया में रहते हैं।
इन यजीदियों के प्रार्थना-स्थल एकदम हिंदू मंदिरों जैसे ही दिखाई देते हैं। उनके मंदिरों पर नागों के चित्र उकेरे हुए होते हैं। सबसे महत्त्वपूर्ण बात यह है कि यजीदी लोगों के जो पवित्र निशान हैं, उनमें पंख पसारकर नाचता हुआ मोर प्रमुख है। ध्यातव्य है कि इराक, सीरिया इत्यादि किसी भी देश में मोर प्राणी पाया ही नहीं जाता। यजीदियों के इस मोर की साम्यता तमिल देवता भगवान् सुब्रह्मण्यम की परम्परागत प्रतिमा/चित्र से मिलती है। यजीदियों का प्रतीक चिह्न पीले रंग का सूर्य है, जिसमें 21 किरणें दरशाई गई हैं। 21 की संख्या हिंदू धर्म में भी पवित्र मानी जाती है। हिंदुओं की ही तरह उनकी समाई, दीप प्रज्वलन, स्त्रियों के माथे पर पवित्रता की बिंदी, पुनर्जन्म में उनकी श्रद्धा इत्यादि हिंदुओं के अनेक रीति-रिवाज यजीदियों में स्पष्ट रूप से दिखाई देते हैं। हिंदुओं की तरह वे भी हाथ जोड़कर भगवान् को नमस्कार करते हैं। हिंदुओं की ही तरह यज्ञ भी करते हैं, हिन्दुओं की तरह ही पूजा-पाठ करते हैं, आरती के थाल तैयार करते हैं। ऐसी कई-कई समानताएँ इन दोनों संस्कृतियों में दिखाई देती हैं।
कुछ लोग इसका अर्थ यह लगाते हैं कि अत्यन्त सम्पन्न एवं वैभवशाली हिंदू/वैदिक संस्कृति के वाहक ये समूह ईसा पूर्व दो से तीन हजार वर्ष पहले भिन्न-भिन्न कारणों से स्थानान्तरित होकर विश्व के अलग-अलग भागों में गए। कुछ लोगों ने आसपास की परिस्थिति एवं वातावरण के साथ मेल-जोल बना लिया और अपनी संस्कृति को किसी तरह बचाए रखा और वहीं, किसी-किसी समुदाय ने अपनी संस्कृति को काफी अक्षुण्ण रखा।
पीताम्बर
पीताम्बर (emperor's candlesticks, candle bush, candelabra bush, Christmas candles, empress candle plant, ringworm shrub, or candletree) एक एकवर्षीय, झाड़ीदार, पुष्पीय पौधा है। इसकी २६० से अधिक जातियां हैं, जिन में से अधिकांश दक्षिणी अमेरिका मूल की हैं। मौजूदा वक्त में यह प्रजाति विभिन्न उष्ण-कटिबंधीय देशों में पायी जाती है, अफ्रीका, आस्ट्रेलिया, एशिया में यह पौधा आक्रामक विदेशी प्रजाति के रूप में जाना जाता है, उत्तर भारत की तराई में पीतांबर लखीमपुर जनपद के कस्ता गाँव में देखा गया, यह तराई में इसकी मौजूदगी का पहला वाकया है, जिसे दर्ज किया गया
पीताम्बर का पुष्प गुच्छ (बाली) ६ से २५ इंच तक लम्बी होती है, जिसमें कई पीले रंग के पुष्प लगे होते है, स्वर्ण की भाँति चमकीली बड़ी-बड़ी बालियों में लगे पुष्पों के कारण यह मानव समाज में आकर्षण का केंद्र बन गया, इस कारण इसे सजावटी पुष्पों की श्रेणी में भी रखा जाने लगा है
पीताम्बर का त्वचा रोग व् पेट के रोगों में विशेष महत्त्व है, ग्राम पाजटिव बैक्टीरिया एवं ई-कोलाई बैक्टीरिया पर इसका प्रभाव जांचा जा चुका है, कुष्ठ व् त्वचा के विभिन्न रोगों के अतिरिक्त यह पीतांबर यकृत व् भोजन-नाल से संबधित विभिन्न रोगों में लाभकारी है, संसार के विभिन्न जगहों पर कई समुदाय इसकी पत्तियों, पुष्प व् जड़, के रस को त्वचा रोगों व् पेट के रोगों में प्रयोग करते है
सामर्रा
सामर्रा () मध्य इराक़ के सलाहुद्दीन प्रान्त में स्थित एक शहर है। यह दजला नदी के पूर्वी किनारे पर बसा हुआ है और राष्ट्रीय राजधानी बग़दाद से लगभग १२५ किमी उत्तर में है। यह एक ऐतिहासिक शहर है जहाँ मानवी संस्कृति ५५०० ईसापूर्व से ही शुरू हो गई थी। यहाँ शिया समुदाय के लिए महत्वपूर्ण अल-अस्करी मस्जिद स्थित है जिसमें शियाओं के दसवें इमाम (अली अल-हादी) और ग्यारहवें इमाम (हसन अल-अस्करी) की मज़ारें स्थित हैं। इसके अलावा इसी शहर में अब्बासी ख़िलाफ़त के ख़लीफ़ा अल-मुतवक्किल​ द्वारा ८५१ ईसवी में पूरी की गई सामर्रा की महान मस्जिद भी स्थित है जो अपनी अनोखी मलवीआ मीनार के लिए मशहूर है। सन् २००७ में यूनेस्को ने सामर्रा को एक विश्व धरोहर स्थल घोषित कर दिया।
साउदिया
साउदी अरबियन एयरलाइंस (الخطوط الجوية العربية السعودية) जो साउदिया ( "" नाम से संचालित है) जेद्दाह में आधारित है और सऊदी अरब की ध्वजवाहिका वायुसेवा है। इस कंपनी से अपने नाम साउदी अरबियन एयरलाइंस (जो पहले १९७१ तक प्रयोग होता रहा था और १९९७ से पुनर्प्रयोग में आया) से अपने पुराने नाम "साउदिया" (जो १९७२ से १९९६ तक प्रयोग होता रहा था) को २९ मई २०१२ में बदल लिया था। यह नाम बदलाव कंपनी के उस दिन स्काई टीम एयर एलाइंस संधि में जाने के स्मारक रूप में किया गया था। यह कंपनी के वृहत्तर पुनरओद्धारीकरण का एक चरण था। यह सेवा मध्य-पूर्व, अफ़्रीका, एशिया, यूरोप एवं उत्तरी अमरीका के लगभग ९० से अधिक गंतव्यों को वायु-सेवा उपलब्ध कराती है। इनके अलावा रमज़ान एवं हज काल में ये अन्तर्देशीय एवं अन्तर्राष्ट्रीय चार्टर उड़ानें भी संचालित किया करती है।
केन्द्रीय लोक निर्माण विभाग, भारत
भारत का केन्द्रीय लोक-निर्माण विभाग जिसे सामान्यतः सी. पी. डब्ल्यू. डी. के नाम से जाना जाता है, भारत सरकार के प्रभुत्व वाला एक प्राधिकरण है जो कि देश के सार्वजनिक क्षेत्र के निर्माण कार्यों को करता है। सी॰ पी॰ डब्ल्यू॰ डी॰ केंद्र सरकार के शहरी विकास मन्त्रालय के अन्तर्गत कार्य करने वाली निर्माण एजेंसी है। केंद्रीय लोक निर्माण विभाग (सीपीडब्ल्यूडी) पर केन्द्र सरकार के विभिन्न विभागों, सार्वजनिक उपक्रमों और स्वायत्तशासी निकायों की अधिकांश इमारतों के निर्माण और रखरखाव का दायित्व है। वर्तमान में इसे निर्माण महानिदेशक (डी॰ जी॰) श्रीमान राकेश मिश्रा हैं।
अल-जज़ीरा (मेसोपोटामिया)
अल-जज़ीरा () पारम्परिक मेसोपोटामिया क्षेत्र में पश्चिमोत्तरी इराक़, पूर्वोत्तरी सीरिया और दक्षिणपूर्वी तुर्की में विस्तृत एक इलाक़ा है। यह उत्तर में आनातोलिया के पहाड़ों, पूर्व में फ़ुरात नदी के बाएँ किनारे पर खड़े पहाड़ों और पश्चिम में दजला नदी के दाएँ किनारे पर स्थित पहाड़ों से बंधा हुआ है। सिंजार का मैदानी क्षेत्र अल-जज़ीरा में आता हैं और दक्षिण में सामर्रा और हीत के शहर भी इसमें शामिल हैं। तुर्की से निकलने वाली ख़ाबूर नदी अल-जज़ीरा के मैदानी इलाक़े से ४०० कि॰मी॰ तक गुजरती है और फ़ुरात नदी में जा मिलती है।
सीरिया का अल-हसकाह प्रान्त, इराक़ का नीनवा प्रान्त और कुछ पड़ौसी प्रान्तों के हिस्से तथा तुर्की के शान्लीऊर्फ़ा प्रान्त, मार्दीन प्रान्त और दियारबकिर प्रान्त (कुछ हिस्से) अल-जज़ीरा में आते हैं। ऐतिहासिक रूप से यह असीरिया की केन्द्रीय-भूमि माना जाता था। अरबी भाषा में 'जज़ीरा' का मतलब 'द्वीप' होता है। इस इलाक़े में पारंपरिक रूप से कुर्द, यज़ीदी और असीरियाई लोगों का ज़ोर रहा है।
श्रीलंकन एयरलाइंस
श्रीलंकन एयरलाइंस लिमिटेड (सिंहली:ශ්‍රී ලන්කන් ගුවන් සේවය, तमिल: சிறீலங்கன் எயர்லைன்ஸ்) (पूर्व नां एयर लंका) श्रीलंका की ध्वजवाहिका वायुसेवा है। ये कंपनी अपने भण्डारनायके अन्तर्राष्ट्रीय विमानक्षेत्र, कोलंबो, श्रीलंका स्थित आधार एवं हब से एशिया एवं यूरोप के गंतव्यों को वायुसेवा उपलब्ध कराती है। वायुसेवा का मुख्यालय भण्डारनायके अन्तर्राष्ट्रीय विमानक्षेत्र के परिसर में कटुनायके, श्रीलंका में स्थित है। श्रीलंकन एयरलाइंस श्रीलंका का ध्वज वाहक है। यह कोलंबो में भंडारनायके अंतरराष्ट्रीय हवाई अड्डे में स्थित है। इसे १९७८ में एयर लंका के रूप में, मूल श्रीलंकाई ध्वज वाहक एयर सीलोन के पतन के बाद स्थापित किया गया था।
१५ अप्रैल १९८२ को एयर लंका आल निप्पॉन एयरवेज से एल-१०११ को खरीदा लिया। फिर एक और एल-१०११ एयर कनाडा से काम पर रखा गया था और एक अन्य एल-१०११ आल निप्पॉन से खरीदा गया था।  जुलाई २०१३ से श्रीलंकन एयरलाइंस ने ३४ देशों में ६४ स्थलों में उडान क कार्य किया।
श्रीलंकन ने (दिसंबर २०१३ से) निम्नलिखित एयरलाइनों के साथ कोड्शेयर करार को लागू किया: एयर कनाडा, इतिहाद एयरवेज,मलेशिया एयरलाइंस, रॉयल जॉर्डानियन, एस-७ एयरलाइंस |
१ मई २०१४ को श्रीलंकन एयरलाइंस वनवर्ल्ड गठबंधन में शामिल होने से भारतीय उपमहाद्वीप में पहली एयरलाइन है जो गठबंधन से पूर्ण सदस्य बन गया।  भंडारनायके अंतर्राष्ट्रीय हवाई अड्डा और मट्टाला राजपक्षे अंतर्राष्ट्रीय हवाई अड्डा| केलानि नदी-पेलियगोडा वाटर्ड्रोम और सुवर्णभूमि हवाई अड्डा|
एयरबस इरा
एयरलाइन ने १९९२ को एयरबस ए-३२०-२०० को खरीदा और मालदीव, पाकिस्तान और दक्षिण भारत में एयरलाइन के क्षेत्रीय मार्गों के लिए उड़ान शुरू की।
इसके अलावा श्रीलंकन एयरलाइंस अब अपने नये कमीशन फ्लाइट सिम्युलेटर केंद्र के माध्यम से एयरबस ए३२०/ए३३० बेड़े प्रशिक्षण प्रदान करते हैं।  मई २०१४ से, श्रीलंकन एयरलाइंस के बेड़े में निम्न विमान हैं
श्रीलंकाई एयरलाइंस के बेड़े | १ मई २०१४ से चार सदस्यता स्तरें हैं। वे; फ्लैइ स्मैल्स ब्लू: बेस टियर, फ्लैइ स्मैल्स क्लासिक: वनवर्ल्ड रूबी, फ्लैइ स्मैल्स गोल्ड: वनवर्ल्ड सफैर, फ्लैइ स्मैल्स प्लेटिनम: वनवर्ल्ड एमराल्ड |
३ मई १९८६ को तमिल ईलम लिबरेशन टाइगर्स द्वारा लगाए एक बम भंडारनायके अंतरराष्ट्रीय हवाई अड्डे पर टेकऑफ के पूर्व बोर्ड फ्लाइट यूएल ५१२ पर विस्फोट हो गया।  २४ जुलाई २००१ को, तमिल टाइगर आतंकवादियों कोलंबो- भंडारनायके अंतरराष्ट्रीय हवाई अड्डे पर एक प्रमुख आत्मघाती हमला किया।
मुदर क़बीला
मुदर या मुधर या मुज़र () एक अदनानी (उत्तरी अरब) क़बीला है। पारंपरिक रूप से इसके सदस्य अल-जज़ीरा क्षेत्र के पश्चिमी भाग में बसे हुए हैं, जिस से उस इलाक़े को 'दियार मुदर' (यानि: मुदरों का बसेरा) कहा जाता है।
अरबी क़बीले दो भागों में बांटे जाते हैं: अदनानी क़बीले (उत्तरी अरब) और क़हतानी क़बीले (दक्षिणी अरब)। अदनानी क़बीलों की दो बड़ी शाखाएँ हैं - एक तो मुदर है और दूसरी रबीअह () है। अदनानी क़बीले अपने-आप को अब्राहम के बेटे इस्माइल के वंशज मानते हैं। ऐतिहासिक रूप से मुदारों और क़हतानी क़बीलों में लड़ाईयाँ रहीं हैं।
स्विस इंटरनेशनल एयरलाइंस
स्विस इंटरनेशनल एयरलाइंस एजी (लघु: "स्विस") स्विट्ज़रलैंड की ध्वजवाहिका वायुसेवा है। यह उत्तरी अमरीका, दक्षिणी अमरीका, अफ़्रीका एवं एशिया में अनुसूचित उड़ानें संचाक्लित करती है। यह कंपनी २००२ में स्विसएयर के दीवालिया हो जाने पर स्थापित हुई थी। स्विसएयर देश की पूर्व ध्वजवाहिका वायुसेवा थी।
स्विस एक जर्मन वायुसेवा लुफ़्थान्सा की सहभागी कंपनी है, जिसका मुख्यालय यूरो एयरपोर्ट बेसल – मलहाउस-फ़्रीबर्ग, निकट बेसल, स्विट्ज़रलैंड में स्थित है, एवं एक कार्यालय क्लोटेन, स्विट्ज़रलैंड में ज़्यूरिख विमानक्षेत्र में भी स्थित है। कंपनी का प्ण्जीकृत कार्यालय बेसल में स्थित है।
यह वायुसेवा IATA कूट LX का प्रयोग करती है, जो इसे स्विस क्षेत्रीय वायुसेवा क्रॉसएयर (स्विसएयर का कूट र्हा SR) से विरासत में मिला है। इसका ICAO कूट है SWR और यह भी स्विसएयर (क्रॉसएयर का था CRX) से विरासत में मिला है, जिससे अन्तर्राष्ट्रीय वायु परिवहन अधिकार सुरक्षित रखे जा सकें।
थाई एयरवेज़ इंटरनेशनल
अपने प्रमुख केंद्र सुवर्णभूमि एयरपोर्ट से ये ३५ देशों के ७८ स्थानो के लिए उड़ान भरती हैं। एक समय ये एयरलाइन विश्व की सबसे लम्बी दूरी की २ नॉन स्टॉप फ्लाइट्स चलती थी। लेकिन बढ़ी हुई तेल की कीमतें, भाड़े में बढ़ोतरी, एयर क्राफ्ट्स की संख्या में कमी, इन सब कारणों के चलते ये नॉन स्टॉप सेवा बंद कर दी गयी। थाई एयरवेज के ज्यादातर उड़ाने यूरोप, पूर्वी एशिया एवं दक्षिण /दक्षिण -पश्चिम एशिया के लिए होती हैं। लंदन के हीथ्रो एयरपोर्ट को सर्व करने वाला थाई एयरवेज पहला एशिया-पसिफ़िक क्षेत्र का पहला एयरलाइन्स था। वर्त्तमान में थाई एयरवेज बैंकाक यूनाइटेड एवं रेड बुल रेसिंग का मुख्य प्रायोजक हैं। थाई एयरवेज का प्रारम्भ स्कॅन्डिनेवियन एयरलाइन्स एवं थाईलैंड की घरेलु विमान कंपनी थाई एयरवेज कंपनी के बीच संयुक्त उपक्रम से हुआ था। स्कॅन्डिनेवियन एयरलाइन्स (सास ) ने इस समझौते में ३०% शेयर्स अपने पास रखे थे। स्कॅन्डिनेवियन एयरलाइन्स ने शुरूआती चरणों में ऑपरेशंस, प्रबंधन एवं ट्रेनिंग सुविधाएं प्रदान की थी, ताकि ये एयरलाइन्स एक विश्वस्तरीय एयरलाइन्स बन सके।
इस कंपनी ने अपनी पहली कमर्शियल फ्लाइट १ मई १९६० को भरी थी। ये उड़ाने बैंकाक से ९ विदेशी क्षेत्रो (एशिया के अंदर ही) के लिए भरी गयी थी। स्थापना के १७ वर्षों के बाद १९७७ में थाई एयरवेज ने स्कॅन्डिनेवियन एयरलाइन्स से बाकी बचे हुए शेयर खरीद लिया एवं पूर्णतया थाई सरकार द्वारा चलने वाली कंपनी हो गयी। १४ मई १९७७ को थाई ने लुफ्थांसा, एयर कनाडा, स्कॅन्डिनेवियन एयरलाइन्स, एवं यूनाइटेड एयरलाइन्स के साथ मिलकर स्टार एयरलाइन्स की स्थापना की जो विश्व की सबसे बड़ी एयर लाइन्स गठबंधन थी।
२००० के आखिरी वर्षो में कई आंतरिक एवं बाह्य कारणों जैसे तेल के मूल्यों में वृद्धि, अशांत घरेलु राजनितिक माहौल, विश्व्यापी मंडी ने इस एयरलाइन्स के आगे बढ़ने में काफी रुकावटे पेश की। लेकिन जल्द ही इस कंपनी ने मुसीबतो को पार करते हुए २००९ के Q२ में २.५ बिलियन बहाट की लाभ हासिल की।
थाई एयरवेज़ में निम्नलिखित सुविधाएं उपलब्ध हैं: रॉयल आर्किड प्लस थाई एयरवेज का फ्रीक्वेंट फ्लायर प्रोग्राम हैं। २० लाख से ज्यादा लोग इसके सदस्य हैं। इस प्रोग्राम के चार चरण होते हैं।  थाई एयरवेज की परिधान पालिसी के अंतर्गत फ्लाइट के दौरान यूनिफार्म चेंज करने की पालिसी हैं। अंतरराष्ट्रीय फीमेल फ्लाइट अटेंडेंट्स के लिए ये जरुरी हैं की वो फ्लाइट के दौरान अपने कॉर्पोरेट पर्पल सूट को बदल कर पारम्परिक थाई साड़ी पहने।
थाई एयरवेज पर्यावरण के प्रति काफी समर्पित हैं एवं ये एशिया की पहली एयरलाइन्स होगी जिसके विमान बायो फ्यूल पे उड़ेंगे। ऐसा करने के पीछे मुख्य उद्देश्य कार्बन डाइऑक्साइड उत्सर्जन को कम करना हैं।
माँ पीताम्बरा बगलामुखी मंदिर (अमलेश्वर)
माँ पीताम्बरा बगलामुखी मन्दिर छत्तीसगढ की राजधानी रायपुर में स्थित एक हिन्दू मंदिर है। बगलामुखी दसमहाविद्या में आठवीं महाविद्या हैं। इन्हें "पीताम्बरा" भी कहते हैं। मंदिर रायपुर हवाईअड्डे से १५, रायपुर रेलवे स्टेशन से ५ और दुर्ग शहर से लगभग २५ किलोमीटर पर महादेव घाट से पाटन-दुर्ग सड़क पर स्थित है।
इस मंदिर में बगलामुखी के साथ-साथ भैरव और शिव-शक्ति की प्रतिमाएँ भी हैं। मंदिर का निर्माण पीताम्बरा पीठाधीश्वर युधिष्ठिर महाराज द्वारा १६ मई २००५ में करवाया गया था।
रबीअह क़बीला
रबीअह () एक अदनानी (उत्तरी अरब) क़बीला था। इस क़बीले की कई शाखाएँ हैं जो मध्य पूर्व में फैली हुई हैं। सारे अदनानी अरबों की तरह इनकी मूल मातृभूमि भी हिजाज़ क्षेत्र माना जाता है।
रबीअह क़बीले की मुख्य शाखाएँ इस प्रकार हैं:
अरबी क़बीले दो भागों में बांटे जाते हैं: अदनानी क़बीले (उत्तरी अरब) और क़हतानी क़बीले (दक्षिणी अरब)। अदनानी क़बीलों की दो बड़ी शाखाएँ हैं - एक तो मुदर () है और दूसरी रबीअह है। अदनानी क़बीले अपने-आप को अब्राहम के बेटे इस्माइल के वंशज मानते हैं।
टर्किश एयरलाइंस
टर्किश एयरलाइंस (तुर्कीयाई : "Türk Hava Yolları") () तुर्की की ध्वजवाहिका वायुसेवा है। इसके मुख्यालय टर्किश एयरलाइंस जनरल मैनेजमेण्ट बिल्डिंग, अतातुर्क विमानक्षेत्र परिसर, बाकिर्कॉर, इस्तान्बुल, तुर्की में स्थित है। यह कंपनी यूरोप, एशिया, अफ़्रीका एवं अमेरिकाज़ के १६३ अन्तर्राष्ट्रीय एवं ४१ अन्तर्देशीय गंतव्यों को अपनी सेवा प्रदान करती है। हाल ही में ९१ नये गंतव्य राष्त्रों की वृद्धि के साथ एकमात्र केन्द्र (हब) से इस वाहक के विश्व में सर्वाधिक गंतव्य हैं। एयरलाइंन का प्रमुख आधार (बेस) अतातुर्क विमानक्षेत्र में स्थित है एवं द्वितीयक हब एसेनबोगा विमानक्षेत्र, साहिबा गॉकेन विमानक्षेत्र एवं अदनान मेन्द्रेस विमानक्षेत्र में स्थित हैं।
इस एयरलाइण कंपनी में कुल 18,188 कर्मचारी (३० जून २०११) कार्यरत हैं।
यमामाह
यमामाह, जिसे अरबी विधि में अल-यमामाह कहते हैं () अरबी प्रायद्वीप के मध्य के नज्द पठार से पूर्व में स्थित एक ऐतिहासिक क्षेत्र है। कभी-कभी यह नाम केवल जौ अल-यमामाह () के प्राचीन गाँव के लिए भी इस्तेमाल होता था जो आधुनिक अल-ख़र्ज शहर के पास स्थित है और जिसके पीछे पूरे क्षेत्र का नाम पड़ा था।
वैसे तो अरबी इतिहास में यमामाह में संगठित राज्य कम ही उभरे लेकिन पैग़म्बर​ मुहम्मद की मृत्यु के बाद हुए 'रिदा युद्धों' में इस क्षेत्र की काफ़ी भूमिका थी। इन युद्धों में प्रथम ख़लीफ़ा अबु बकर ने उन क़बीलों के विरुद्ध अभियान चलाए जो इस्लाम की मुख्य धारा से टूटकर अपनी अलग शाखाएँ बनाने पर अग्रसर थे। धीरे-धीरे यमामाह का इलाक़ा नज्द क्षेत्र का हिस्सा समझा जाने लगा हालांकि कुछ लोग अभी भी इसके ऐतिहासिक महत्त्व के कारण इसके सन्दर्भ में बात करते हैं। उदाहरण के लिए राजधानी रियाद में सउदी अरब की राष्ट्रीय सरकार के मुख्यालय को 'अल-यमामाह महल' कहा जाता है।
बनू किनानाह
बनू किनानाह () एक अरबी क़बीला है। पारम्परिक क़हतानी-अदनानी अरब श्रेणीकरण के नज़रिए से बनू किनानाह अदनानी क़बीले के मुदर क़बीले की सबसे बड़ी शाखा है। इस क़बीले के लोग अधिकतर सउदी अरब के हिजाज़ और तिहामाह क्षेत्रों में बसते हैं।
बनू किनानाह के लोग अपने को किनानाह के वंशज मानते हैं। किनानाह इल्यास के पोते थे, जिन्हें अंग्रेज़ी में इलाइजाह () कहते हैं और जो इस्लामी मान्यता में एक पैग़म्बर (ईश्वर के संदेशवाहक, यानि पैग़ाम लाने वाले) थे। इनके क़ुरैश क़बीले से सम्बन्ध रहे हैं (क़ुरैश इसी क़बीले से उत्पन्न माने जाते हैं) और उनके साथ यह इतिहास में मित्रपक्ष में रहे हैं।
रेडियो स्टुडियो ५४ नेटवर्क
रेडियो स्टुडियो ५४ नेटवर्क उर्फस्टूडियो 54 नेटवर्क लोक्रि, क्यालाब्रिया में स्थित एक इतालवी निजी रेडियो स्टेशन है और मुख्य रूप से Calabria, सिसिली और Apulia क्षेत्रोंमें सेवा प्रसारण करता है। यह एक दिन में 24 घंटे प्रसारण करता है और इंटरनेट स्ट्रीमिंग माध्यम से भी दुनिया भर में प्रसारण करता है।
स्टूडियो 54 नेटवर्क कार्यालयों भिया डॉन विटोरियो 148, लोक्रि में स्थित हैं। इसका नारा "il bello della musica è che quando ti colpisce non senti dolore", बॉब मार्लेके द्वारा एक प्रसिद्ध उद्धरण "संगीत के बारे में एक अच्छी बात है, जब यह आपको छुए, तो आप कोई दर्द महसूस होगा"का इतालवी अनुवाद है। अपने खुद के यात्रा शो, स्टूडियो 54 LiveTour के प्रसारण के अलावा, स्टेशन भी प्रसारण अन्य क्षेत्रीय और राष्ट्रीय संगीत समारोहों सैन रेमो समारोह  स्टूडियो 54 LiveTour एक आउटडोर तमाशा है जो 2000 में शुरू कर दिया है। यात्रा शो (भी इंटरनेट पर प्रसारित जी) एक पूरा दिन तक रहता है और विशेष मेहमानों, संगीत, खेल, मनोरंजन और एक डिस्को भी शामिल है।
54 एन्जिल्स स्टेशन के सामने लड़कियों "जो जीप और परिवर्तनीय में यात्रा करते हैं और मूल रूप से स्टेशन के बाहर की गतिविधियों का समर्थन करने के लिए प्रयोग किया जाता हैं। 2010 से, वे भी है कि गैर स्टूडियो 54 घटनाओं में प्रकट होता है एक मनोरंजन टीम बन गया।
स्टूडियो 54 Stargate स्टेशन के मुख्य गतिविधियों और जीना प्रसारण मेजबान. यह एक पूरी तरह से सुसज्जित मोबाइल रेडियो और टेलीविजन स्टूडियो तीन इकाइयों शामिल है: ऑडियो और वीडियो के लिए एक रचनात्मक कंसोल, अधिक उत्पादन, बाद के उत्पादन के लिए दो अलग - अलग इकाइयों और ऑडियो, वीडियो स्ट्रीमिंग
महेश नवमी
प्रतिवर्ष, ज्येष्ठ मास के शुक्ल पक्ष की नवमी को "महेश नवमी" का उत्सव मनाया जाता है. परंपरागत मान्यता के अनुसार माहेश्वरी समाज की वंशोत्पत्ति युधिष्ठिर संवत 9 के ज्येष्ठ शुक्ल नवमी को हुई थी, तबसे माहेश्वरी समाज प्रतिवर्ष की जयेष्ठ शुक्ल नवमी को "महेश नवमी" के नाम से माहेश्वरी वंशोत्पत्ति दिन के रूप में बहुत धूम धाम से मनाता है. यह पर्व मुख्य रूप से भगवान महेश जी (महादेव) और माता पार्वती जी की आराधना को समर्पित है.
मान्यता है कि, युधिष्टिर संवत 9 जेष्ट शुक्ल नवमी के दिन भगवान महेश और आदिशक्ति माता पार्वती ने ऋषियों के शाप के कारण पत्थरवत् बने हुए 72 क्षत्रिय उमराओं को शापमुक्त किया और पुनर्जीवन देते हुए कहा की, "आज से तुम्हारे वंशपर (धर्मपर) हमारी छाप रहेगी, तुम “माहेश्वरी’’ कहलाओगे". भगवान महेश और माता पार्वती की कृपा से 72 क्षत्रिय उमरावों को पुनर्जीवन मिला और माहेश्वरी समाज की उत्पत्ति हुई इसलिए भगवान महेश और माता पार्वती को माहेश्वरी समाज के संस्थापक मानकर माहेश्वरी समाज में यह उत्सव 'माहेश्वरी वंशोत्पत्ति दिन' के रुपमें बहुत ही भव्य रूप में और बड़ी ही धूम-धाम से मनाया जाता है. इस उत्सव की तैयारी पहले से ही शुरु हो जाती है. इस दिन धार्मिक व सांस्कृतिक कार्यक्रम किए जाते हैं, शोभायात्रा निकाली जाती हैं,महेश वंदना गाई जाती है, भगवान महेशजी की महाआरती होती है. यह पर्व भगवान महेश और पार्वती के प्रति पूर्ण भक्ति और आस्था प्रगट करता है.
माहेश्वरी महासभा (जागतिक)
माहेश्वरी महासभा (जागतिक) एक माहेश्वरी संगठन है।
सैण्डी (चक्रवात)
सैण्डी चक्रवात वर्ष २०१२ के चक्रवाती मौसम का अट्ठारहवाँ उष्णकटिबन्धीय चक्रवात है और हरिकेन स्तर तक पहुँचने वाला दसवां। इस चक्रवात ने जमैका, क्यूबा, बहामास, हैती, डोमिनिकन गणराज्य और संयुक्त राज्य अमेरिका को प्रभावित किया है। अभी यह चक्रवात अमेरिका के उत्तरपूर्वी और कनाडा के पूर्वी भाग में सक्रिय है। इस चक्रवात का निर्माण १८ अक्टूबर २०१२ को कैरिबियाई सागर के ऊपर हुआ था। धीरे-धीरे यह चक्रवात बारिश और गर्जना के साथ पश्चिम की ओर आगे बढ़ा। २४ अक्टूबर २०१२ को सायं ३ बजे (जीएमटी) राष्ट्रीय हरिकेन केन्द्र ने इसे प्रथम श्रेणी का चक्रवात बताया जो जमैका की राजधानी किंग्सटन से १०० किमी दूर अवस्थित था। यह चक्रवात ३० अक्टूबर २०१२ को अमेरिका के पूर्वी तट पर पहुँचा। इस चक्रवात के यहाँ पहुँचने से पहले ही न्यूयॉर्क नगर और अन्य पूर्वी तटीय राज्यों से लाखों लोगों को इन क्षेत्रों से हटा कर खाली करा लिया गया।
बनू हाशिम
बनू हाशिम () एक अरबी क़बीला है जो बड़े क़ुरैश क़बीले की एक उपशाखा है। इसका नाम पैग़म्बर मुहम्मद के पर-दादा हाशिम () पर रखा गया है और इसके सदस्य अपने-आप को उनका वंशज मानते हैं। अरबी भाषा में 'बनू' का मतलब 'बेटे' होता है और 'बनू हाशिम' का मतलब 'हाशिम के बेटे' है। बनू हाशिम क़बीले के सदस्य अकसर 'हाशमी', 'हुसैनी' और 'हसनी' जैसे नाम रखते हैं। पारम्परिक क़हतानी-अदनानी अरब श्रेणीकरण के नज़रिए से बनू हाशिम अदनानी क़बीला है।
अल-लात
अल-लात या अल्लात () इस्लाम से पहले के अरब के पारम्परिक धर्म में एक देवी का नाम था। वह मक्का की तीन मुख्य देवियों में से एक थी। इस्लाम-पूर्व के अरब अल-लात को ईश्वर की तीन बेटियों में से एक मानते थे (अन्य दो मनात और अल-उज़्ज़ा थीं)। आधुनिक मक्का प्रान्त की सरवात पहाड़ियों के प्रसिद्ध ताइफ़ शहर के एक मंदिर में अल-लात की एक बड़ी मूर्ती थी जहाँ श्रद्धालु जन बड़ी संख्या में आया करते थे। ६३० ईसवी में मुहम्मद ने अपने एक सिपहसालार अबू सुफ़यान बिन हर्ब को मंदिर और मूर्ती दोनों नष्ट करने का आदेश दिया। उस समय ताइफ़ के नागरिक अल-लात से जुड़े हुए थे लेकिन उनके शहर पर मुस्लिम फ़ौजों के लगातार हमले जारी थे। हज़रत मुहम्मद ने ताइफ़ के साथ बातचीत करने के लिए राज़ी होने के लिए यह मांग रखी कि मंदिर और मूर्ती तोड़ी जाएँ।
सीरिया के प्रान्त
सीरिया में १४ प्रांत हैं जिन्हें मुहाफ़ज़ाह () कहा जाता है, यानि वह क्षेत्र जो किसी राज्यपाल () या हाफ़िज़ की निगरानी में रखे गए हों। इन प्रान्तों का ब्यौरा नीचे के विभाग दिया गया है। इन प्रान्तों को आगे ज़िलों में विभाजित किया जाता है, जिन्हें सीरिया में अरबी भाषा में 'मिन्तक़ाह​' () कहते हैं, जो स्वयं आगे उपज़िलों में बंटे हैं, जिन्हें 'नाहियाह' () कहते हैं।
तुर्कमेनिस्तान एयरलाइंस
तुर्कमेनिस्तान एयरलाइंस () () तुर्कमेनिस्तान की ध्वजवाहिका वायुसेवा है। यह एयरलाइन अपने आधार अश्गाबात को रूस, यूरोप एवं एशिया स्थित गंतव्यों से जोड़ती है।
शेरेमेत्येवो अन्तर्राष्ट्रीय विमानक्षेत्र
शेरेमेत्येवो अन्तर्राष्ट्रीय विमानक्षेत्र () , मास्को-ओब्लास्ट, रूस में एक अन्तर्राष्ट्रीय विमानक्षेत्र है। यह मध्य मास्को से उत्तर-पश्चिम दिशा में स्थित है। यह रूसी अन्तर्राष्ट्रीय वायुसेवा एयरोफ़्लोट का हब है एवं दोमोदेदोवो अन्तर्राष्ट्रीय विमानक्षेत्र एवं व्नुकोवओ अन्तर्राष्ट्रीय विमानक्षेत्र (IATA kUT:MOW) सहित रूसी राजधानी मास्को को सेवा देने वाले तीन विमानक्षेत्रों में से एक है। दोमोदेदोवो के बाद यह रूस का दूसरा सबसे बड़ा विमानक्षेत्र है। वर्ष २०१० में यहां से 19,329,000 यात्री एवं 184,488 विमानों का आवागमन संपन्न हुआ था।
कीव-बोरिस्पिल
बोरिस्पिल अन्तर्राष्ट्रीय विमानक्षेत्र () यूक्रेन में बोरिस्पिल से पश्चिम में एवं कायिव से पूर्व में स्थित एक अन्तर्राष्ट्रीय विमानक्षेत्र है। यह यूक्रेन का सबसे बड़ा विमानक्षेत्र है जहां से देश की सर्वाधिक अन्तर्राष्ट्रीय उड़ानें जाती हैं। कायिव को वायुसेवा देने वाले तीन विमानक्षेत्रों में से ये एक है।
नई दिल्ली (दिल्ली मेट्रो)
नई दिल्ली दिल्ली मेट्रो की यलो लिन का एक स्टेशन है। यह भारतीय रेल के नई दिल्ली रेलवे स्टेशन से पैदल दूरी पर स्थित है।
एयरपोर्ट एक्स्प्रेस लाईन भी नई दिल्ली मेट्रो स्टेशन पर ही समाप्त/ आरंभ होती है। इस स्टेशन पर एयरपोर्ट की चेक-इन सुविधा भि उपलब्ध है।
दिल्ली मेट्रो आधिकारिक जालस्थल के अनुसार ये सेवा ०८ जुलाई २०१२ से अगली सूचना तक बंद रहेगी। ऐसा तकनी कारणों से है।
शारजाह विमानक्षेत्र
शारजाह अन्तर्राष्ट्रीय विमानक्षेत्र () शरजाह, संयुक्त अरब अमीरात में स्थित एक अन्तर्राष्ट्रीय विमानक्षेत्र है। यह के क्षेत्रफ़ल में विस्तृत है।
शरजाह विमानक्षेत्र कार्गो टनेज के हिसाब से देखें तो २००९ की एयरपोर्ट्स काउन्सिल इन्टरनेशनल के आधिकारिक आंकड़ों के अनुसार मध्य पूर्व का दूसरा सबसे बड़ा एयरफ़्रीट केन्द्र है। भूमि सेवा कंपनी, शरजाह एविएशन सर्विसेज़ ने २००९ में 421,398 टन माल यातायात किया है जो प्रतिवर्ष के अनुसार 16.1% बढ़त पर था। यहाम का एक यात्री टर्मिनल के क्षेत्रफ़ल में फैला हुआ है।
शारजाह अन्तर्राष्ट्रीय विमानक्षेत्र निम्न-लागत वायुसेवा एयर अरबिया का गृह-आधार स्टेशन भी है। एयर अरबिया के मुख्यालय शारजाह फ़्रीट सेंटर, में विमानक्षेत्र की भूमि पर ही स्थित है। in [[Sharjah (city) यह केन्द्र एक पुराना कार्गो टर्मिनल है।
विमानक्षेत्र [[दुबई]] शहर के केन्द्र से दूर स्थित है, यह दूरी सामान्यतः ड्राइव करने पर १५ मिनट लेती है, किन्तु ट्रैफ़िक के चरम समय में ये २ घंटे तक ले लेती है।
शारजाह अन्तर्राष्ट्रीय विमानक्षेत्र से गुजरने वाले याट्रियों की संख्या पिछले दशक में आश्चर्यजनक रूप से बढ़ी है।[[श्रेणी:शारजाह अन्तर्राष्ट्रीय विमानक्षेत्र]] [[श्रेणी:शारजाह]] [[श्रेणी:संयुक्त अरब इमारात]] [[श्रेणी:मध्यपूर्व]]
ग्रामीण क्षेत्र
ग्रामीण क्षेत्र सामान्यतः उस भौगोलिक क्षेत्र के लिए प्रयुक्त शब्द है जो नगरों और कस्बों से बाहर होता है।
इम्फ़ाल विमानक्षेत्र
इम्फ़ाल विमानक्षेत्र () मणिपुर की राजधानी इम्फ़ाल में मुख्य शहर से ८ कि.मी दक्षिण में स्थित विमानक्षेत्र है।
यह विमानक्षेत्र क्षेत्रीय वाणिज्यिक वायुसेवाओं के साथ-साठ ही सामान्य विमानन एवं चार्टर विमानन सेवाएं उपलब्ध कराता है।
सहचर पूंजीवाद
सहचर पूँजीवाद या सुहृद पूँजीवाद या क्रोनी कैपिटलिज़्म (Crony Capitalism) अर्थव्यवस्था की उस अवस्था का सूचक है जहाँ व्यापार-वाणिज्य में सफलता व्यापारी और सरकारी अधिकारियों के आपसी संबंध से तय होने लगती है। इसके तहत सरकारी तंत्र द्वारा व्यापारियों-उद्योगपतियों को कानूनी स्वीकृति (legal permits) के आवंटन में पक्ष लेकर, उन्हें सरकारी अनुदान देकर, कर संबंधी सहूलियतें देकर तथा अन्य आर्थिक अनियमितताओं के ज़रिये लाभ पहुँचाया जाता है। सार्वजनिक मानस पटल पर सहचर पूँजीवाद एक पद के तौर पर एशियाई वित्तीय संकट की व्याख्या के दौरान सामने आया।
गुहेशबरी
गुहेशबरी (English GUHESHWARI) भारत के उत्तर में स्थित है। यह HIMANCHAL PARDESH के छोटे शहर Palampur में स्थित है। इसमे DEVI KALI का शाँती स्बरुप है।
माना जाता है कि > भगबान बिष्णु ने सती के टुकङे किये तो  भगबान शिब ने उन्हे INDIA के अलग अलग जगहोँ पे फैँक दिया था।
इदलिब प्रान्त
इदलिब प्रान्त () सीरिया का एक प्रान्त है।
क़ुनेइत्राह प्रान्त
क़ुनेइत्राह​ प्रान्त () सीरिया का एक प्रान्त है।
तरतूस प्रान्त
तरतूस प्रान्त () सीरिया का एक प्रान्त है।
देइर अज़-ज़ोर प्रान्त
देइर अज़-ज़ोर प्रान्त () सीरिया का एक प्रान्त है।
दमिश्क़ प्रान्त
दमिश्क़ प्रान्त () सीरिया का एक प्रान्त है। इस प्रान्त में केवल दमिश्क़ का शहर और उसके बाहर स्थित यरमूक का इलाक़ा शामिल है।
दरआ प्रान्त
दरआ प्रान्त () सीरिया का एक प्रान्त है।
अर-रक़्क़ाह प्रान्त
अर-रक़्क़ाह​ प्रान्त () सीरिया का एक प्रान्त है।
रीफ़ दिमश्क़ प्रान्त
रीफ़ दिमश्क़ प्रान्त () सीरिया का एक प्रान्त है। अरबी भाषा में 'रीफ़ दिमश्क़' का मतलब 'दमिश्क़ का बाहरी/देहाती क्षेत्र' है। इस प्रान्त की कोई राजधानी नहीं है और इसे सीरिया की राजधानी दमिश्क़ से प्रशासित किया जाता है।
लातक़िया प्रान्त
लातक़िया प्रान्त () सीरिया का एक प्रान्त है। यह प्रान्त सीरिया के उन कम प्रान्तों में से एक है जिसमें अलावी लोगों की बहुसंख्या है। अलावी शिया इस्लाम की एक शाखा हैं।
अस-सुवैदा प्रान्त
अस-सुवैदा प्रान्त () सीरिया का एक प्रान्त है। यह सीरिया का अकेला प्रान्त है जिसमें द्रूज़ धार्मिक सम्प्रदाय की बहुसंख्या है।
बारडोली
बारडोली () भारत के गुजरात राज्य का एक शहर है।
बारडोली की भोगोलिक स्थिति है। बारडोली की औसत ऊंचाई 22 मीटर (72 फीट) है।
चुनिंदा शहरों से दूरी :बारडोली सूरत से मात्र 35 किलोमीटर दूर स्थित है, यहाँ हाजिर-बारडोली एक्सप्रेस वे का निर्माण चल रहा है, जिसके द्वारा आने वाले समय में यह दूरी सिर्फ ३० मिनट में ही तय की जा सकेगी।
बारडोली सत्याग्रह सरदार वल्लभ भाई पटेल के द्वारा शुरू किया गया था। सरदार पटेल राष्ट्रीय संग्रहालय बारडोली शहर में स्थित है।
बारडोली की अर्थव्यवस्था का केंद्र बारडोली शुगर फैक्ट्री है, जो की एशिया की सबसे बड़ी शुगर फैक्ट्री मानी जाती है। यहाँ की अर्थव्यवस्था में यहाँ से संबंध रखने वाले अप्रवासी भारतीयों का भी बड़ा हाथ है।
अल-हसकाह प्रान्त
अल-हसकाह प्रान्त () सीरिया का एक प्रान्त है। इस प्रान्त का अधिकतर इलाक़ा पारम्परिक अल-जज़ीरा क्षेत्र में आता है। यह बहुत प्राचीन काल से मानव बस्तियों का स्थल रहा है और यहाँ ९,००० वर्ष पुराने मानव निवास के अवशेष मिले हैं। प्रान्त का काफ़ी भाग एक उपजाऊ मैदानी इलाक़ा है।
हमा प्रान्त
हमा प्रान्त () सीरिया का एक प्रान्त है। कृषि के नज़रिए से हमा प्रान्त देश के लिए बहुत महत्वपूर्ण है। देश के आधे से अधिक आलू और पिस्ते यहीं उगाए जाते हैं और यहाँ मवेशी पालन भी काफ़ी विस्तृत है।
होम्स प्रान्त
होम्स प्रान्त () सीरिया का एक प्रान्त है। क्षेत्रफल के हिसाब से यह सीरिया का सबसे बड़ा प्रान्त है।
हलब प्रान्त
हलब प्रान्त या अलेप्पो प्रान्त () सीरिया का एक प्रान्त है। यह देश का सबसे अधिक आबादी वाला प्रान्त है और सीरिया के २३% लोग इसी एक प्रान्त में बसते हैं। क्षेत्रफल के हिसाब से यह देश का पाँचवा सबसे बड़ा सूबा है और इसमें देश का लगभग १०% रक़बा आता है। इदलिब प्रान्त के साथ यह सीरिया का उत्तरी भाग है जो उस राष्ट्र का सबसे उपजाऊ और सबसे घनी आबादी वाला इलाक़ा है। इसलिए यहाँ पर सीरिया के अन्य भागों से अधिक पुरातत्व स्थल भी मिलते हैं।
हांगकांग अन्तर्राष्ट्रीय विमानक्षेत्र
हांगकांग अन्तर्राष्ट्रीय विमानक्षेत्र हांगकांग का प्रमुख विमानक्षेत्र है। स्थानीय लोग इसे चेप लाप कोक एयरपोर्ट(赤鱲角機場) भी कहते हैं क्योंकि ये चेप लाप कोक द्वीप पर बना हुआ है। इससे पूर्व प्रयोग होता विमानख्षेत्र काई ताक एयरपोर्ट था, जो अब बंद हो चुका है।
यह विमानक्षेत्र प्रचालन हेतु १९९८ में काई ताक एयरपोर्ट के स्थान पर चालू हुआ था। इसके साथ ही यहां मेनलैण्ड चाइना एवं एशिया के शेष भागों के ४० गंतव्यों हेतु महत्त्वपूर्ण ट्रांस-शिपमेन्ट केन्द्र, यात्री-केन्द्र (हब) भी है। इसी विमानक्षेत्र की इमारत विश्व के सबसे बड़े यात्री टर्मिनल भवनों में से एक है जो २४ घंटे प्रचालन के लिये खुली रहती है। १९९८ में नये भवन के प्रचालन आरंभ के समय यह विश्व में सबसे बड़ा था। यह विमानक्षेत्र एयरपोर्ट अथॉरिटी हांगकांग द्वारा संचालित है और ये कैथे पैसेफ़िक, ड्रैगन एयर, हांगकांग एयरलाइंस, हांगकांग एक्स्प्रेस के लिये प्राथमिक केन्द्र (हब) है।
दुबई अन्तर्राष्ट्रीय विमानक्षेत्र
दुबई अन्तर्राष्ट्रीय विमानक्षेत्र () दुबई को सेवा देने वाला एक अन्तर्राष्ट्रीय विमानक्षेत्र है। यह मध्य पूर्व का एक प्रधान विमानन केन्द्र (एविएशन हब) है एवं दुबई का प्रमुख विमानक्षेत्र है। यह दुबई केन्द्र से दक्षिण-पूर्व दिशा में अल गर्हौद जिले में स्थित है। विमानक्षेत्र का संचालन नागर विमानन विभाग करता है और यही विमानक्षेत्र दुबई की अन्तर्राष्ट्रीय वायुसेवाओं जैसे एमिरेट्स, फ़्लाइदुबई, एमिरेट्स स्काईकार्गो का गृह-आधार भि है। एमिरेट्स का आधार (बेस) मध्यपूर्व का सबसे बड़ा वायुसेवा हब है। यह हब यहाम का ६०% यात्री भार वहन करता है एवं सभी विमान यातायात का ३८% भाग संचालित करता है। इसके साथ ही यहां दुबई के निम्न-लागत वाहक सेवा फ़्लाईदुबई का भी हब है। अप्रैल २०१३ से एमिरेट्स एवं क्वान्टाज़ के एक बड़े समझौते के बाद यहां क्वान्टाज़ का भी द्वितीयक हब आरंभ हुआ है। क्वान्टाज़ अब दुबई को अपनी यूरोप को जाती उड़ानों के लिये एक मुख्य विराम केन्द्र के रूप में प्रयोग कर सकेगा। सितंबर २०१२ के आंकड़ों के अनुसार यहां से १३० वायुसेवाओं द्वारा ६००० उड़ानें प्रति सप्ताह विश्व के २२० गंतव्यों को गयीं।
दा नांग अन्तर्राष्ट्रीय विमानक्षेत्र
नागर विमानन के अलावा यहां की उड़ानपट्टी वियतनामीज़ पीपल्स एयरफ़ोर्स ("VPAF", द "Không Quân Nhân Dân Việt Nam") द्वारा भी प्रयोगनीय है, हालांकि सैन्य गतिविधियां अब काफ़ी हद तक सीमित हैं। विमानक्षेत्र ने २०११ में ३० लाख यात्री यातायात वहन की व यह संख्या २०१६ तक ६० लाक तक, यानि टर्मिनल की पूर्ण क्षमता तक पहुंचने की संभावना है। टर्मिनल भवन के विस्तार की योजना विचाराधीन है, जिससे इसकी क्षमता २०२० तक १ करोड़ यात्री प्रति वर्ष तक विस्तृत की जा सके।
पूर्वी लेबनान पर्वतमाला
पूर्वी लेबनान पर्वतमाला () मध्य पूर्व के सीरिया और लेबनान देशों के बीच दक्षिणपश्चिम से उत्तरपूर्व १५० कि॰मी॰ तक चलने वाली एक पर्वत शृंखला है। इस शृंखला के अधिकतर पहाड़ सीरिया में हैं और लेबनान-सीरिया अंतर्राष्ट्रीय सीमा इसी शृंखला की चोटियों पर चलती है। यह शृंखला लेबनान पर्वतमाला से पूर्व में है और उसके बराबर (समानांतर) चलती है।
पूर्वी लेबनान पर्वतों के दक्षिण में गोलान ऊँचाइयाँ हैं, जो सीरिया और इस्राइल के बीच एक विवादित क्षेत्र है। इस क्षेत्र में इस पर्वतमाला से सबसे ऊँचे पर्वत हैं: २,८१४ मीटर ऊँचा जबल अल-शेख़ (जिसे हर्मन पर्वत भी कहते हैं) और २,६६९ मीटर ऊँचा तलत मूसा। इसके पश्चिम में उत्तर की तरफ़ बेक़आ वादी है और दक्षिण में हासबानी नदी की घाटी है। यह दोनों घाटियाँ इस पूर्वी लेबनान शृंखला को लेबनान शृंखला से अलग करती हैं। पूर्वी लेबनान पर्वतों के पूर्व में सीरिया का पूर्वी पठार है जिसपर उस देश की राजधानी दमिश्क़ स्थित है। उत्तर में यह पर्वतमाला सीरिया के होम्स शहर से ज़रा पहले जाकर ख़त्म हो जाती है।
रक्ताघात
मस्तिष्क की कोशिकाओं के कार्य में रक्तस्राव या अन्य कारणों से उत्पन्न रक्त की कमी के फलस्वरूप विक्षोभ होने पर रक्ताघात या रक्तमूर्च्छा (Apoplexy) होती है। मस्तिष्क में धमनी काठिन्य के कारण तीव्ररक्तचाप होने पर धमनी की दीवारें कभी-कभी टूट जाती हैं, जिससे रक्तस्राव होने लगता है। इसी को रक्तमूर्च्छा कहते हैं।
तीव्र रक्तचाप के अतिरिक्त स्कर्वी (scurvy), फिरंगरोग (syphilis), मस्तिष्क आघात इत्यादि कारणों से भी रक्तमूर्च्छा उत्पन्न होती है।
स्त्रियों की अपेक्षा पुरुष इस रोग से अधिक ग्रसित होते हैं। जब रोग का आक्रमण धीरे धीरे होता है तब प्रारंभ में मिचली (nausea), शिरपीड़ा, तथा हाथ-पैरों में चैतन्यशून्यता होती है। परंतु जब रोग का एकाएक आक्रमण होता है, तब रोगी एकाएक मूर्च्छित होकर गिर जाता है, चेहरे पर लालिमा आ जाती है, सांस फूलने लगता है, नाड़ी की गति मंद पड़ जाती है, आंखों की दोनों पुतलियाँ असमान, एक छोटी और एक बड़ी, हो जाती हैं। चेहरा एक तरफ को टेढ़ा हो जाता है और शरीर के एक भाग में आक्षेप (convulsion) होने लगता है। रोगी के दाँत बैठ जाते हैं। तथा रोगी तरल पदार्थ भी नहीं निगल सकता और जो कुछ भी वह मुँह में लेता है, वह किनारों से बाहर निकल जाता है। हाथ पैर ठंडे प्रतीत होते हैं तथा उनपर से ठंडा पसीना निकलता है। रोगी के बिना जाने ही उसका मलमूत्र निकल जाता है। जिस ओर पक्षाघात होता है उधर की त्वचा फूली सी प्रतीत होती है। नाड़ी की गति कम से कम ६० प्रतिमिनट तथा अधिक से अधिक ११० प्रति मिनट हो जाती है।
रक्तमूर्च्छा का आक्रमण काल २-३ घंटे से लेकर कई दिनों तक रह सकता है और जितना ही रोगी के होश में आने में विलंब होता है उतनी ही साध्यासाध्यता की दृष्टि से घातक अवस्था समझी जाती है। पूर्ण घातक अवस्था में रोगी की पुतलियों की अभिक्रिया नष्टप्राय हे जाती है और यदि उपचार से ४२ घंटे में भी रोगी होश में न आया, तो अवस्था अत्यंत गंभीर समझी जाती है। अक्सर ऐसा ज्यादा गर्मी या डर के कारण अथवा घबराहत के द्वारा उत्पन्न होते देखा गया है। शरीर का तापमान धीरे -धीरे कम हो जाता है अथवा बेहद तीव्र हो जाता जिसके कारण मन मे बेचैनी सी होने लगती है और मनुष्य का मस्तिष्ककाम करना बंद कर देता है।
इस रोग की अति तीव्र मूर्च्छा की अवस्था में सापेक्ष निदान मूर्च्छा, मदिरा के विषाक्त प्रभाव, अफीम के अतिसेवन से उत्पन्न बेहोशी तथा मस्तिष्क आघातजन्य बेहोशी से करना चाहिए।
रक्तमूर्च्छा के प्रारंभिक उपचार के लिए रोगी के शरीर पर के वस्त्रों को तत्काल ढीला कर देना चाहिए। सिर ऊंचा करके शुद्ध वायु के संचार का उपाय करना चाहिए। माथे पर ठंडा पानी छिड़कना तथा पेडू पर बर्फ रखना चाहिए। सिर और कंधे को रोगी के एक तरफ मोड़कर जीभ बाहर करके खींचे रहना चाहिए। रोगी में उच्च ताप रहने पर सिर पर बर्फ की टोपी रखें। मलावरोध एवं मूत्र रुक जाने पर शलाका एव मूत्रनलिका की सहायता से उनका उत्सर्ग कराना चाहिए। रोगी को अधिक उत्तेजक एवं शमक औषधियों का सेवन कराना निषेध है तथा संज्ञा (होस) लौट आने पर भी रोगी को उठने बैठने नहीं देना चाहिए। आहार में तरल पदार्थ का ही समय-समय पर सेवन कराना चाहिए।
लेबनान पर्वतमाला
लेबनान पर्वतमाला () मध्य पूर्व के लेबनान देश के बीच भूमध्य सागर के बराबर (समानांतर) १७० किमी तक चलने वाली एक पर्वत शृंखला है। लेबनान की राष्ट्रीय पहचान इन्ही पहाड़ों से जुड़ी हुई है और इनपर प्रसिद्ध लेबनानी देवदार (), चीड़ और शाहबलूत के वन उगे हुए हैं। प्राचीन फ़ोनीशियाई सभ्यता इन्हीं वनों की लकड़ी से अपनी नौकाएँ बनाया करते थे। लेबनान पर्वतों के पहाड़ों की औसत ऊँचाई २,२०० मीटर से अधिक है और इनपर हर वर्ष बहुत बर्फ़बारी होती है। इस पर्वतमाला के पूर्व में बेक़आ वादी है और दक्षिण में हासबानी नदी की घाटी के पार इसी शृंखला के बराबर चलने वाली एक दूसरी पूर्वी लेबनान पर्वतमाला है। लेबनान पर्वतों का सबसे ऊँचा पहाड़ ३,०८८ मीटर (१०,१३१ फ़ुट) ऊँचा क़ुरनत अस-सौदा () है, जो पूरे लेबनान देश का भी सबसे ऊँचा बिंदु है।
अल्माटी अन्तर्राष्ट्रीय विमानक्षेत्र
अल्माटी अन्तर्राष्ट्रीय विमानक्षेत्र (, ) कज़ाखिस्तान का सबसे बड़ा विमानक्षेत्र है। यह देश के सबसे बड़े शहर एवं वाणिज्यिक राजधानी अल्माटी से लगभग दूर स्थित है। अल्माटी अन्तर्राष्ट्रीय विमानक्षेत्र कज़ाखिस्तान के लगभग आधे यात्री संख्या एवं 68% कार्गो परिवहन संपन्न करता है। वर्ष २०११ में विमानक्षेत्र ने 3,665,538 यात्री (२०१० से 19% वृद्धि – 3,077,615 यात्री), 1,830,297 आगमन यात्री, एवं 1,835,241 प्रस्थान यात्रियों सहित आवागमन किये।
लेबनान के प्रान्त
लेबनान में ६ प्रांत हैं जिन्हें मुहाफ़ज़ाह () कहा जाता है, यानि वह क्षेत्र जो किसी राज्यपाल () या हाफ़िज़ की निगरानी में रखे गए हों। इन प्रान्तों का ब्यौरा नीचे के विभाग दिया गया है। इन प्रान्तों को आगे ज़िलों में विभाजित किया जाता है, जिन्हें लेबनान में अरबी भाषा में 'क़ज़ा' या 'क़दा' () कहते हैं, जो स्वयं आगे नगर-पालिकाओं में बंटे हैं।
इनके अलावा दो नए प्रान्तों को बनाने की मंज़ूरी भी दे दी गई है हालांकि इन्हें अभी स्थापित नहीं करा गया है:
बेयरूत प्रान्त
बेयरूत प्रान्त () लेबनान का एक प्रान्त है। इस प्रान्त में केवल एक ही ज़िला आता है, जो कि राष्ट्रीय राजधानी बेयरूत है। हालांकि यह प्रान्त बहुत नन्हा है, यह पूरे देश का सामजिक, आर्थिक, सांस्कृतिक और राजनैतिक केंद्र भी है। परम्परानुसार इस शहर का महापौर हमेशा सुन्नी मुस्लिम होता है जबकि इसका प्रांतीय राज्यपाल हमेशा यूनानी पारम्परिक ईसाई सम्प्रदाय का होता है। इस शहर के लगभग ५०% लोग ईसाई (पूर्व और उत्तर के मोहल्ले), २५% शिया (दक्षिण के मोहल्ले) और २५% सुन्नी (मध्य और पश्चिम के मोहल्ले) हैं।
जबल लिबनान प्रान्त
जबल लिबनान​​ प्रान्त () लेबनान का एक प्रान्त है। इसके नाम का मतलब 'लेबनान पर्वत' है (अरबी भाषा में 'जबल' का अर्थ 'पहाड़' होता है), लेकिन वास्तव में लेबनान पर्वतमाला का मुख्य भाग इस प्रान्त से नहीं गुज़रता और उत्तर प्रान्त में स्थित है। इस प्रान्त में ईसाई बहुसंख्यक हैं और मरोनाई, यूनानी पारम्परिक और मलिकीयीन यूनानी कैथोलिक सम्प्रदायों में बंटे हैं। इनके अलावा यहाँ मुस्लिम और द्रूज़ लोग भी बसते हैं। ८७.३% लोग ईसाई हैं, ८.५% द्रूज़ हैं, २.३% सुन्नी मुस्लिम हैं और १.९% शिया मुस्लिम हैं।
उत्तर प्रान्त (लेबनान)
उत्तर प्रान्त () लेबनान का एक प्रान्त है। लेबनान पर्वतमाला इस प्रान्त से गुज़रती है। प्रान्त के ५३.०४% लोग सुन्नी मुस्लिम हैं, ४४.६८% ईसाई हैं, २.२७% शिया हैं और ०.०१% द्रूज़ हैं।
बेक़आ प्रान्त
बेक़आ प्रान्त () लेबनान का एक प्रान्त है।
बेक़आ देश का मुख्य कृषि क्षेत्र है। इसमें बेक़आ वादी आती है जो लेबनान पर्वतमाला और पूर्वी लेबनान पर्वतमाला के बीच स्थित है। इस प्रान्त से दो नदियाँ निकलती हैं: लीतानी नदी और आसी नदी। ऐतिहासिक रूप से यहाँ अंगूर उगाए जाते रहें हैं और यह अपनी शराब के लिए प्रसिद्ध है। यहाँ का तापमान सालभर में -१०°सेंटीग्रेड से +३५°सेंटीग्रेड के बीच रहता है। सर्दियों में भारी बारिश और बर्फ़ गिरती है।
बेक़आ प्रान्त के ६१.०४% लोग शिया मुस्लिम हैं, २३.१६% ईसाई हैं, १२.२७% सुन्नी मुस्लिम हैं और ३.५३% द्रूज़ हैं।
इस प्रान्त के उत्तरी दो ज़िलों - बालबेक और हेरमेल - को एक अलग बालबेक-हेरमेल प्रान्त में गठित करने का प्रस्ताव मंज़ूर हो चुका है लेकिन इस नए प्रान्त को अभी अंजाम नहीं दिया गया है।
नबतीये​ प्रान्त
नबतीये​ प्रान्त () लेबनान का एक प्रान्त है।
इस प्रान्त के ६८.६९% लोग शिया मुस्लिम, १६.३५% लोग ईसाई, ११.२१% सुन्नी मुस्लिम और ३.७५% द्रूज़ हैं।
दक्षिण प्रान्त (लेबनान)
दक्षिण प्रान्त () लेबनान का एक प्रान्त है।
इस प्रान्त का तापमान लगभग ४ सेंटीग्रेड से ३० सेंटीग्रेड के बीच रहता है। सर्दियों में ऊँचाइयों पर बर्फ़ पड़ जाती है। इस प्रान्त से बहुत सी नदियाँ निकलती हैं, जिनमें लीतानी, ज़हरानी, अवाली और हासबानी नदियाँ शामिल हैं। यह प्रान्त अपने नीम्बू, संतरे और केलों की पैदावार के लिए जाना जाता है। यहाँ बहुत-से पुरातन स्थल हैं, जिनमें फ़ोनीशियाई और रोमन सभ्यता के अवशेष भी हैं। प्रान्त के सेयदा (सिदोन) और सूर (टायर) शहरों के इतिहास बहुत पुराने हैं। भूमध्य सागर के साथ लगा तटीय इलाक़ा बहुत से सैलानियों को आकर्षित करता है।
प्रांतीय आबादी के ७६% लोग मुस्लिम हैं और २३.८८% लोग ईसाई हैं।
भक्ति (इसाई)
ईसाई विश्वास के अनुसार ईश्वर ने प्रेम से प्रेरित होकर मनुष्य को अपने परमानंद का भागी बनाने के उद्देश्य से उसकी सृष्टि की है। प्रथम मनुष्य ने ईश्वर की इस योजना को ठुकरा दिया और इस प्रकार संसार में पाप का प्रवेश हुआ (देखिए, आदिपाप)। मनुष्यों को पाप से छुटकारा दिलाने और उनके लिए मुक्ति का मार्ग प्रशस्त करने के उद्देश्य से ईश्वर ने अवतार लिया और ईसा के रूप में प्रकट होकर मनुष्य के लिए धर्म का तत्व स्पष्ट कर दिया। ईसा ने सिखलाया कि ईश्वर का वास्तविक स्वरूप प्रेम में हैं; वह एक दयालु पिता है जो सभी मनुष्यों को अपनी संतान मानकर उन्हें अपने पास बुलाना चाहता है। मनुष्य को ईश्वर की यह योजना स्वीकार करनी चाहिए और अपने पापों के लिए पश्चात्ताप करना चाहिए, क्योंकि पाप ईश्वर के प्रति विद्रोह है। धर्म का सार इसमें है कि मनुष्य ईश्वर पर विश्वास करे, उसपर भरोसा रखे और उसके प्रति प्रेमपूर्ण आत्मसमर्पण करे।
इस प्रकार हम देखते हैं कि ईसाई धर्म भक्तिभावप्रधान धर्म है, यद्यपि इसमें कर्मकांड की अपेक्षा नहीं होती। ईसाइयों की भक्तिभावना निर्गुण ईश्वर की भक्ति तक सीमित नहीं होती है। वे ईसा को ईश्वर मानते हैं और ईसा के जीवन की घटनाओं पर, विशेषकर उनके दु:खभोग तथा उनकी क्रूस की मृत्यु पर, मनन और ध्यान करते हुए अपने हृदय में कोमल भक्तिभाव उत्पन्न करते हैं और जीवन की कठिनाइयों पर विजय प्राप्त करने के लिए ईसा के उदाहरण से प्रेरणा लेते हैं।
रोमन काथलिक और प्राच्य चर्च में ईसा की माता मरियम तथा संतों से भी प्रार्थना की जाती है क्योंकि विश्वास किया जाता है कि वे भी मनुष्यों की बिनतियाँ सुनते हैं और ईश्वर के विधान के अनुसार उनकी सहायता करते हैं।
गिद्ध (बहुविकल्पी)
गिद्ध से अभिप्राय निम्नलिखित से हो सकता है:-
प्रेमानन्द भट्ट
प्रेमानन्द भट्ट (1649–1714) गुजराती के प्रसिद्ध साहित्यकार थे। वे 'प्रेमानन्द' के नाम से अधिक प्रसिद्ध हैं। गुजराती साहित्य में वे 'आख्यान' के लिए प्रसिद्ध हैं जो काव्य का एक विशेष प्रकार है।
प्रेमानंद के काव्य में गुजरात की आत्मा का पूर्णं प्रस्फुटन हुआ है। प्राचीन पौराणिक कथाओं और गुजराती जनता की रुचि के बीच जो कुछ व्यवधान शेष रह गया था उसे प्रेमानंद ने अपनी प्रतिभा एवं अद्वितीय आख्यान-रचना-कौशल द्वारा सर्वथा पूर दिया। मालण, नाकर आदि पूर्ववर्ती गुजराती आख्यानकारों ने जिस पथ का निर्माण किया था प्रेमानंद के कृतित्व में वह सर्वाधिक प्रशस्त अवस्था में दृष्टिगत होता है। वे निर्विवाद रूप से गुजराती के श्रेष्ठतम आख्यानकार हैं।
प्रेमानंद मेवाड़ जाति के चौबीसा ब्राह्मण थे और उनका मूल निवासस्थान वडोदरा या बड़ौदा था। उनके पिता कृष्णराम भट्ट पौराणिक वृत्ति मिली। व्यावहारिक दृष्टि से उन्हें पुराण साहित्य का यथेष्ट ज्ञान था। बड़ौदा से सूरत और वहाँ से प्रवासित होकर नंदरवार पहुँचे जहाँ उन्हें देसाई शंकरदास का कृपापात्र बनकर अनेक ग्रंथ लिखने की सुविधा मिली। राजकृपा पाकर प्रेमानंद की काव्यप्रतिभा उत्तरोत्तर विकसित होती गई। बाद में साधुसंग से वैष्णव भावना विशेष रूप से जाग्रत हो उठी, परिणामत: 'दश्म स्कंध' और उसके पश्चात् रचे गए ग्रंथों में राजकृपा का उल्लेख नहीं मिलता। कवि अनन्य भाव से राम का उपासक बन गया। उसके रणयज्ञ तथा विवेक वणझारों का राम का इष्टदेव की तरह स्मरण किया गया है। मालण की तरह प्रेमानंद ने भी कृष्णभक्ति विषयक पदों के अंत में अपने इष्टदेव राम का ही स्मरण किया है। यहीं नहीं, उन्होंने कृष्ण के लिए सीतापति जैसे शब्दों का भी बराबर प्रयोग किया है।
प्रेमानंद के गीतिकाव्य का प्रस्फुटन विशेष रूप से उनके भागवत पर आधारित 'दशम स्कंध' में ही हुआ है।
दशम स्कंध के ५३वें अध्याय के १६५ वें कड़वे तक प्रेमानंद की रचना है, शेष भाग उनके शिष्य सुंदर का रचा हुआ है। इसके अतिरिक्त उनकी कृष्णचरित संबंधी अन्य रचनाएँ निम्नलिखित हैं -
के.का. शास्त्री के अनुसार प्रेमानंद की २६ कृतियाँ शंकारहित, चार निर्णयरहित तथा १३ ऐसी हैं जिनकी पांडुलिपियाँ अभी तक अप्राप्य हैं। इनके अतिरिक्त २३ रचनाओं के नाममात्र का उल्लेख अंबालाल बुलाकीराम जान के द्वारा किया गया है। इस प्रकार प्रेमानंद की या उनके नाम पर प्रचलित बहुसंख्यक रचनाएँ सामने आती हैं। 'रोषदर्शिका सत्यभामाख्यान', 'पांचालीप्रसन्नाख्यान' तथा 'तपत्याख्यान' नामक तीन नाटकों को प्रेमानंद कृत सिद्ध करने के लिए कुछ विद्वानों ने भरसक प्रयत्न किया पर वे सफल न हुए। शंकारहित प्रामाणिक रचनाओं में से पूर्वोल्लिखित रचनाओं के अतिरिक्त जिनका उल्लेख किया जा सकता है उनमें 'ओखाहरण', 'अभिमन्युआख्यान', 'नलाख्यान', 'चंद्रहासाख्यान', 'मदालसाख्यान', 'सुधन्वाख्यान', 'नासिकेतोपाख्यान' आदि आख्यान हैं। 'हुंडी', 'मामेरु', तथा 'शामलदास नो' विवाह, नरसी मेहता के जीवन से संबद्ध मुख्य घटनाओं पर आधारित वर्णनात्मक काव्य हैं। 'वामनकथा', 'विष्णुसहस्त्रनाम' वैष्णव भाव की द्योतक रचनाएँ हैं। 'फुवडनो' 'फजेतो' लोकरुचि की प्रहसनात्मक कृति है। ग्रंथरचना में कवि ने प्रमुख प्रेरणा महाभारत, वाल्मीकि रामायण, भागवत पुराण, मार्कण्डेयपुराण तथा अन्य पौराणिक साहित्य से ग्रहण की है। प्रेमानंद में कथाकल्पना की अभूतपूर्व क्षमता थी तथा उनकी वर्णनशक्ति भी अद्वितीय थी।
गुजरात में विविध ऋतुओं, वारों तथा अवसरों पर उनकी अनेक रचनाओं का नियमित रूप से पाठ किया जाता है जिससे कवि की अत्यधिक लोकप्रियता सिद्ध होती है।
स्तम्भ
वास्तु (आर्किटेक्चर) तथा संरचना इंजीनियरी में स्तम्भ (Column या pillar) वह संरचनात्मक अवयव है जो स्वयं संपीडित (कम्प्रेस) होकर अपने ऊपर आने वाले छत आदि का भार अपने नीचे के अवयवों (जैसे धरती) पर ट्रांसफर कर देता है। अतः स्तम्भ एक संपीडन अवयव (compression member) है जो उर्ध्वाधर (वर्टिकल) खड़ा रहता है। किन्तु भूकम्प इंजीनियरी की दृष्टि से स्तम्भ की डिजाइन करते समय पार्श्व बलों (lateral forces) को सहने की क्षमता भी दी जा सकती है। स्तम्भों का उपयोग प्रायः धरनों एवं चापों (arches) को अवलम्ब (सपोर्ट) करने के लिए किया जाता है।
साइफोजोआ
साइफ़ोज़ोआ (Scyphozoa) प्राणिजगत के निडारिया (Cnidaria) संघ का एक वर्ग है जिसके अंतर्गत वास्तविक जेलीफिश (Jellyfish) आते हैं। ये केवल समुद्र ही में पाए जाने वाले प्राणी हैं। इस वर्ग के जेलीफिश तथा अन्य वर्गों के जेलीफिशों के शारीरीय लक्षणों में अंतर होता है। साधारणतया ये बड़े तथा हाइड्रोजोआ (Hydrozoa) के मेडुसी (medusae) से भारी होते हैं।
अधिकांश साइफ़ोज़ोआ के स्पीशीज़ समुद्र के ऊपरी स्तर पर पाए जाते हैं। ये जलधारा के साथ एक स्थान से दूसरे स्थान पर जाते रहते हैं। ये शिकार को दंशकोशिकाओं (nematocysts) की सहायता से शक्तिहीन करके पकड़ लेते हैं। दंशकोशिकाएँ स्पर्शकों (tentacles) के बाहरी हिस्से में पाई जाती हैं। इस प्रकार शक्तिहीन किए गए शिकार को स्पशंक मुँह के पास ले आते हैं, जहाँ वे चूसकर निगल लिए जाते हैं।
इस वर्ग का जेलीफिश का जीवनवृत जटिल होता है। किसी-किसी जेलीफिश के अंडे सीधे ही मेडुसा में परिवर्धित हो जाते हैं, परंतु ओरीलिया (Aurelia) नामक जेलीफिश का जीवनवृत्त जटिल होता है। यह विशेष जेलीफिश ब्रिटेन के समुद्रतटीय जल में पाया जाता है। यह एक पारदर्शी मेडुसा है। यह शरीर के घटाकृति भाग के प्रवाह पूर्ण संकुचन से तैरता है। ओलीलिया का निषेचित अंडा मेडुसा (medusa) में परिवर्धित न होकर एक स्पष्ट रचनावाले पॉलिप (polyp) में, जिसे साइफ़िस्टीमा (Scyphistoma) कहते हैं, परिवर्धित होता है। यह तुरही के आकार का एक छोटा जीव है जिसमें सीमांत स्पर्शक (marginal tentacles) लगे रहते हैं। बाद में यह अपने अपमुख सिरे (aboral end) से किसी अन्य आधार से जुड़ जाता है।
साइफ़िस्टोमा मूलिकाओं (rootlets) या देहांकुरों को उत्पन्न करता है जिनसे नए पॉलिश मुकुलित (budded) होते हैं। साइफ़िस्टोमा बहुवर्षीय जीव है। इसमें एक निश्चित अवधि के बाद असाधारण परिवर्तन शुरू होता है। यह परिवर्तन भोजन की कमी अथवा अधिकता के कारण हो सकता है। पहली दशा में साइफिस्टोमा के ऊपरी हिस्से के ऊतक एक चक्रिका सदृश (disc like) रचना में बदल जाते हैं। बाद में यह संरचना पॉलिप से अलग होकर जल में तैरने लगती है। खाद्य पदार्थ की अधिकता के कारण चक्रिकाओं की संयुक्त श्रेणी बन जाती है। संपूर्ण पॉलिप का स्वरूप अब बदल जाता है। ये चक्रिकाएँ परिवर्धित होने के बाद पॉलिप से अलग होकर पानी में तैरने लगती हैं। वस्तुत: ये मेडुसा होते हैं जिनमें आठ भुजाएँ होती हैं। इन मेडुसाओं को एफ़िर (Ephyra) कहते हैं। ये प्रौढ़ औरीलिया से रचना तथा आकार में सर्वथा भिन्न होते हैं। अपवाद स्वरूप ही कोई-कोई चक्रिका मेडुसा के स्थान पर पॉलिप में परिवर्धित होती है।
इस प्रकार का जीवनवृत्त बहुरूपता (polymorphism) का, जिसमें पीढ़ी एकांतरण (alternation of generation) पाया जाता है, एक अच्छा उदाहरण है। स्थायी पॉलिप पीढ़ी का अस्थायी मेडुसा पीढ़ी से नियमित एकांतरण होता है। केवल मेडुसी ही लैंगिक होता है और अंडाणु (ova) तथा शुक्राणु (spermatozoa) उत्पन्न करता है। पॉलिप से मेडुसा बनने का यह तरीका, जो हाइड्रोज़ोआ के मेडुसा परिवर्धन से सर्वथा भिन्न है, साइफ़ोज़ोआ की एक विशिष्टिता है।
साइफ़ोज़ोआ तथा हाइड्रोज़ोआ के मेडुसी में मुख्य अंतर यह है कि साइफ़ोज़ोआ के मेडुसी में, वीलम (velam) अनुपस्थित रहता है, आमाशय में आमाशयी तंतु (gastric filaments) उपस्थित रहते हैं तथा आमाशय के भीतरी कोष्ठों से बने आंतरिक जनन अंग पाए जाते हैं जबकि हाइड्रोज़ोआ में ऐसा नहीं होता।
थेल्स का प्रमेय
ज्यामिति में थेल्स के प्रमेय (Thales' theorem) के अनुसार किसी भी वृत्त के परिधि पर स्थित तीन बिन्दुओं A, B तथा C हो तो कोण ABC का मान ९० अंश होगा यदि AC उस वृत्त का कोई व्यास हो। यह प्रमेय 'अन्तःनिर्मित कोण प्रमेय' (inscribed angle theorem) का एक विशेष रूप है। प्रायः इस प्रमेय के खोज का श्रेय थेल्स को दिया जाता है किन्तु कभी-कभी पाइथागोरस को भी इसका आविष्कारकर्ता माना जाता है।  सिधद करना है  AM/AB=AN/AD